Махамбетова Роза Қайырбекқызы

қазақ тілі мен әдебиеті пәні мұғалімі

Алматы қаласы, № 15 гимназия

**Төңкерілген сыныптарда LearningApps.org платформасын қолданудың тиімділігі**

Әлем пандемия жағдайына көшкелі озық ойлы, шығармашылықпен жұмыс жасайтын мұғалімдер арасында танымал бола бастаған әдістеме *– «төңкерілген сынып»* немесе «flipped classroom» әдістемесі болып табылады.

«Төңкерілген оқыту» технологиясын 2007 жылы АҚШ мектебінде алғаш өз тәжірибелерінде қолданған америкалық химия пәнінің мұғалімдері Аарон Самс пен Джонатан Бергманн.

[Бұл төңкеріліп](https://melimde.com/a-krt-brilip-tokerilip-sha-aladi.html), басымен тұрған оқушылар емес, аралас оқытудың модельдерінің бірі. Оқушылар үйде теориясын оқып-үйренеді, ал сыныпта практикалық дағдыларын шыңдап, мұғалімге сұрақтар қояды.

Әдетте, мұғалім сабақта жаңа материалды түсіндіріп, тапсырмалар мен сұрақ-жауапқа аз уақыт қалатын. Жаңа білімдерді өмірде қалай қолдануға болады, [бұған жауап дайындап](https://melimde.com/sabati-tairibi-tizbek-boligi-shin-om-zai-v2.html), талдауды өз бетінше үйде жасауға тура келетін. Оқу, көптеген оқушылар жаңа материалды толыққанды түсінуге қиындық тудыратын сынып бөлмесінде жүреді. Көптеген мұғалімдер уақытын жаңа материалды түсіндіруге, яғни білімді жеткізуге жұмсайды, ал талдауға, бағалауға немесе жаңа нәрсе жасауға уақыт қалмайды деуге болады.

*Бұл жүйенің тиімділігі неде?* «Төңкерілген сынып» тақырыпты оқып-үйренуге, оны түсінуге қанша уақыт керек болса, сонша уақыт мүмкіндік береді. Оқушы кез келген уақытта дәрістің жазбасын тоқтатып [қоя немесе кері айналдырып](https://melimde.com/politehnikali-oudi-meni-men-mindetteri.html), қайта тыңдай алады. Ал, мұғалімнің сыныптағы монологын кері айналдырып, қайта тыңдау мүмкін бе? Джонатан Бергман айтқандай, «дәстүрлі оқыту жүйесі барлық оқушының оқулық беттерімен бір мезгілде, бірдей жүргенін қалайды, бірақ ол мүмкін емес. «Төңкерілген сыныпта», түсінгендердің бәрі келесі тақырыпқа көшсе, түсінбей қалғандар материалды түсінуге көбірек уақыт бөлуге мүмкіндігі бар».

Сыныптағы [сабақта балалар мұғаліммен](https://melimde.com/saba-mfalimni-selemdesuinen-bastaladi-mfalimmen-selemdesu-shin.html), бір-бірімен көбірек әңгімелеседі де, теориялық материал көбіне үйге кетеді. Міне осы жағдайда, бейнедәрістер кез келген уақытта қолжетімді. Оларды оқушы ұзақ науқастанып, сабаққа қатыса алмайтын кезде де, [онлайн қарап](https://melimde.com/yali-bajlanis-izmetterine-online-payment-onlajn-tolem-jrgizu-e.html), оқуға болады. Мұғалімдерге қатысты айтар болсақ, мұғалімнің жұмыс кестесі де икемді болады.Соның бірі LearningApps.org платформасы бойынша оқушылардың алған білімдерін тексеруге, нақтылауға, қызықтыруға өте тиімді.

Оқушылар мәтіндерді оқып шығып, ғаламтордан осы тақырыпта қосымша ақпараттар іздестіріп, сабаққа дайындалып келеді.

Балаларының оқу жетістіктері туралы көбірек білгісі келетін ата-аналарға да «төңкерілген сынып» идеясы ұнайтыны сөзсіз. Олардың оқу сапасын бағалау жеңілдей түседі. Ата-аналар да дәрістерді онлайн көре алады және баланың сабаққа дайындалуына көмектесе алатыны сөзсіз. [Сонымен бірге](https://melimde.com/seminar-eleumettanudi-kategoriyalari-men-zadarin-tsindiriiz.html), ата-аналар мұғалім қаншалықты жақсы түсіндіргенін және оның балаға қаншалықты пайдалы болғанына көз жеткізеді. Яғни, мен жолдаған LearningApps.org платформасының тапсырмалары ата-аналар үшін де қолжетімді. Баласын қолдап, көмектесу арқылы ата-аналарда оқып, қосымша ақпарат алары сөзсіз.

**LearningApps.org платформасы** **Несімен тиімді?**

* Оқушының қызығушылығын арттыруға;
* Жаңа тақырыпты меңгеруін анықтауға !!!
* Тапсырмаларды түрлендіруге;
* Сабақ барысында АКТ-ны қолдануға;
* Оқушыны шапшаңдыққа, жылдамдыққа үйретеді.



